A *Nemzeti Magazin* következő számában a Nemzeti Színház legújabb előadásának rendezőjével készített interjút olvashatják. A *Tündöklő Jeromos* című Tamási-dráma kapcsán a rendezőt ötleteiről, gondolatairól, a darab üzenetéről és a jövőbeli terveiről kérdeztük, s a következőben az ő válaszát tekinthetik meg. Olvassák szeretettel!

 *Kedves Olvasók! Hatalmas öröm ért, mikor hírt kaptam arról, hogy a következő lapban a velem készült inetjút olvashatják. Ez számomra egy hatalmas megtiszteltetés, s remélem, nagy érdeklődéssel fogják megnézni a készülő darabot.*

*Nos, a Tündöklő Jeromos 1934-ben íródott s a mai magyar politikai helyzet igazán visszatükröződik benne. De most minden politikai vonatkoztatást mellőzve, a darab történetére térnék ki pár szóban. Egy kis erdélyi faluban megjelenik az ördög, azaz Jeromos, aki „politikát akar csinálni”. Jeromos terveit a kocsmárosnak mondja el rögtön az elején, aztán alattomos munkájába bele is fog. Egymás ellen uszítja a falu lakóit, és ennek egy bicskázás is a következménye lesz. Jeromos erősen állítja, hogy le kell számolni a jómódúakkal, éljenek a szegények s a munka, és könnyedén megtéveszti a népet. Ám ekkor Bajna Gábor, egy mélyen tisztelt lakos, felnyitja az emberek szemét, s a magát Tündöklő Jeromosnak nevező ördög végül borzasztó kénszagot hátrahagyva maga után, elmenekül.*

*A mű legfőbb üzenetét egyszerű összefoglalni, így ezzel folytatnám. A darab azt hagyja hátra az utókornak, hogy az ne engedje magát megvezetni. Az életben számos olyan emberrel találkozunk, aki a maga akaratát szeretné ránk erőltetni, de mindig, minden helyzetben ki kell állnunk magunkért. Nem hagyhatjuk, hogy egy „önjelölt” főnök átmossa az agyunkat, kihasználva gyengeségeink.*

*Jeromos, mint ahogy fentebb olvashatták, egy emberi alakba bújt ördög, s a tervei is épp elég ördögiek. Bajna Gábor pedig ennek az ellentettje, ő az, aki meggátolja Jeromos győzelmét. A történetben nyilván még számos szereplő megjelenik, köztük Sáska Mihály, a falu kocsmárosa, aki Jeromos terveinek fültanúja, rögtön a mű elején. Jeromos és Gábor kontrasztban állnak egymással, egyik a falu kárán a maga javát akarja, míg a másik a nép érdekeit nézi. A népnek eleinte tetszik Jeromos politikája, hisz ad, de nem kér semmit. Semmi egyebet, csak lelket, tudniillik az ördögnek más nem kell. De célja elérése előtt Bajna Gábor kijelenti, hogy a nép nem holmi koldus, akinek alamizsnára van szüksége.*

*Ezt a kettős kontrasztot szeretnénk a darabban visszaadni. A díszlet domináns színei Jeromos megjelenésénél a fekete és a piros, alvilági színek, míg, miután ő vereséget szenved, a reflektorfények erőteljesen megvilágítják majd a színpadot. Minél jobban szeretnénk a színpadi képpel is kihangsúlyzni az ellentéteket, s hogy az emberek mennyire irányíthatók. Jeromos marionettbábukkal játszik majd a mű elején, s ezek a mozgatható bábuk még visszaköszönnek majd a műben, mígnem Gábor győzelmével a madzagok elszakadnak. Tündöklő Jeromos eltűnését követően minden megvilágosodik, az emberek már nem bábok, mindenki elnyeri méltó büntetését.*

*Jelmezterveinket fotó formátumában mellékeltem, remélem, vissza tudjuk hozni az akkori időket. A szereposztást szándékosan ki szerettem volna hagyni, hiszen az legyen meglepetés. Hatalmas szeretettel várjuk a Nemzeti Színházba a színház szerelmeseit, garantálom, hogy a darab nem okoz majd csalódást.*

*Hálás szívvel, s a Tündöklő Jeromos üzenetével búcsúzom: Ne hagyd magad manipulálni!*

Mellékletek: jelmezek

 

SÁSKA MIHÁLY

ÁGNES

JEROMOS



BAJNA GÁBOR